
Naslov: Razvojni center obnovljive in trajnostne energetike
Napoved za voditelja:

Fakulteta za energetiko, ki ima sedež v Krškem, je skupaj z dvanajstimi slovenskimi podjetji pripravilo nadvse zanimiv projekt vzpostavitve Razvojnega centra obnovljive in trajnostne energetike z delovnim imenom ZEL-EN. Z njim so bili uspešni tudi pri pridobitvi sredstev Evropskega sklada za regionalni razvoj, ki mu bo skupaj z državo - ministrstvom za gospodarstvo - zagotovil 45% od dobrih 13 milijonov evrov potrebnih sredstev za zagon. 
T- Iz Krškega GORAN ROVAN /

X- Snemalec in montažer Tomi Naglič /

Projekt vzpostavitve Razvojnega centra obnovljive in trajnostne energetike je bil najviše ocenjen projekt na področju energetike. Ta predvideva ustanovitev novega podjetja, ki bo imel sedež v Krškem.
T- dr. ANDREJ PREDIN  /
X- dekan Fakultete za energetiko /

"V teh petih letih moramo vseskozi izkazovat visoko dodano vrednost, kar se je ne bojimo, ker ti projekti so zelo smelo zastavljeni, torej gremo v svet, ne samo v Slovenijo, torej gremo v razvoj novih tehnologij, ki jih bo možno tržit v svetovnem merilu."
V Krškem naj bi zgradili tudi poldrugi milijon evrov vreden raziskovalno-razvojni center, ki bo služil tudi kot manjši inkubator. 
T- PRIMOŽ GABRIČ /
X- pravnik Fakultete za energetiko /
"Predvidoma bo to podjetje neposredno zaposlilo več kot 30 ljudi, že v roku pol leta, do enega leta. Pričakujemo pa, da bodo posredni učinki na gospodarstvu taki, da bo tega precej več. To se pravi 30, mogoče še enkrat trideset lahko pričakujemo pa posrednih zaposlitev." 
Poleg fakultete za logistiko in krške občine se je v konzorcij povezalo 12 podjetij.
T- BOŽIDAR RESNIK /
X- v.d. predsednika uprave Kostak d.d. /
"Da je projekt resna zadeva potrjuje tudi že pač zahteva ministrstva za gospodarstvo, ki je želelo, da se izstavijo bančne garancije. In to je prvi razpis, ki je temeljil na konkretnih temeljih in tudi naš delež - okoli 13% zagotavlja dosti vlaganj, pa tudi veliko odgovornost za uspešne rezultate projekta."
V novem razvojnem energetskem centru bo tudi laboratorij, ki ga bodo lahko uporabljali študentje Fakultete za energetiko in tudi drugi interesenti.

